2012 herbesoek | SkalkSkryf
« Meisie Mens
Augustus 30, 2008 deur Louwie Jip, dit werk toe so. Die ou se boek hou groot belofte in, of dan pretensie tot iets groots, en val dan vas in ‘n ego trip.
Tog snaaks hoe omtrent al die ouens wat te veel LSD, meskalin, moksha of wat ook al in hulle lywe kry later glo dat hulle ‘n spesiaal uitverkore siel is wat dan een of ander entiteit/god/afgod of groot gees begin kanaliseer en die se wense en begeertes begeesterd begin oordra aan ons arme drommels.
Wie de duiwel is hierdie ouens aan die ander kant wat so graag hulle stories aan ons wil opdwing? Is daar dan megalomaniese dwaalgeeste wat goedgelowige mense misbruik, of is dit totaal delusionele drog entiteite van die bedwelmdes se eie verbeelding?
Outestamentiese profete het ook boodskappe van die ander kant af oorgedra, en moontlik ook maar onder die invloed van een of ander halusinogeen (Moksha was ‘n ou staatmaker in die Midde Ooste van daardie tyd). Hoe onderskei jy dan tussen die fake boodskap en die ware jacob? Is dit net die geskiedenis wat die waarheid/onwaarheid uitwys? Dit sal meen dat ons dan ook maar sal moet wag en kyk wat gebeur na 2012. En dan is dit natuurlik te laat. As mens nou vir seker weet kan jy ten minste voortydig vir jou ‘n kaartjie vir die Grand Stand gaan koop sodat jy in die voorste gestoeltes kan sit en die spektakel gade slaan. Frank Herbert se Milliways?
Maar dan natuurlik sê die ou dat jy in elk geval in die hoof paviljoen sit aangesien die vuurwerke inderdaad in jou kop gaan afspeel (dis nou as jy gelukkig is en een van die uitverkorenis is wat “gereed” is vir die storie). As jy nie gereed is nie, wel, dan gaan jy nie eers agterkom dat dat jy nie agter gekom het dat daar iets gebeur het nie!
Vir die wat wil weet, daar is ‘n nuwe Odd Thomas (Dean Koons) boek uit. Baie dik, baie duur maar gaan koop dit en hou jouself besig tot 2012.
Miskien moet mens self met die groot geeste aan die ander kant gaan praat en vra wat is hulle storie.
Het iemand dalk ‘n “micro dot” of twee beskikbaar?
Posted in Uncategorized | Lewer Kommentaar	Comments RSS